《漫兴二首》
宋代·赵友直

南轩梅雨晚来频，雨霁轩清尽可人。
不著东山双屐齿，偏宜渭水一丝纶。
愁中托酒无辞醉，梦里看花莫认真。
行乐随时吾事耳，乾坤何地不容身。

作者简介：赵友直，字益之，号兰洲，上虞（今浙江上虞东南）人。良坡子。度宗咸淳元年（一二六五）与祖必蒸、父良坡同登进士第，授桐川簿、迁知县事。帝炳祥兴元年（一二七八），父于广州抗元死难，友直冒死舆尸归葬，后隐居眠牛山，自号牛山子，学者称师干先生。事见清乾隆《绍兴府志》卷三一、五五，光绪《上虞县志校续》卷七。　赵友直诗，据清道光本《历朝上虞诗集》所录，编为一卷。